ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Οκτωβρίου 1998 σχετικά με τη σύναψη του πρωτοκόλλου για την προσαρμογή των εμπορικών πτυχών της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου, προκειμένου να ληφθούν υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση και τα αποτελέσματα των γεωργικών διαπραγματεύσεων του Γύρου της Ουρουγουάης, περιλαμβανομένης της βελτίωσης του ισχύοντος προτιμησιακού καθεστώτος (1999/67/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2 πρώτη πρόταση,

την πρόταση της Επιτροπής,

Εκτιμώντας:

ότι είναι σκόπιμη η έγκριση του πρωτοκόλλου για την προσαρμογή των εμπορικών πτυχών της ευρωπαϊκής συμφωνίας που έχει συναφθεί μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου, προκειμένου να ληφθούν υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση, καθώς και τα αποτελέσματα των γεωργικών διαπραγματεύσεων του Γύρου της Ουρουγουάης, περιλαμβανομένων των βελτιώσεων του ισχύοντος προτιμησιακού καθεστώτος 7

ότι είναι αναγκαίο να εξουσιοδοτηθεί η Επιτροπή να λαμβάνει μέτρα για την εφαρμογή του πρωτοκόλλου, ειδικότερα στον τομέα των βασικών και μεταποιημένων γεωργικών προϊόντων 7

ότι με τους κανονισμούς (ΕΚ) αριθ. 1595/97 (1) και (ΕΚ) αριθ. 656/98 (2), η Κοινότητα έθεσε ήδη σε εφαρμογή τα μέτρα που προβλέπει το πρωτόκολλο, όσον αφορά αντίστοιχα τα βασικά γεωργικά προϊόντα και τα μεταποιημένα γεωργικά προϊόντα 7 ότι είναι, συνεπώς, σκόπιμο να προβλεφθούν οι κατάλληλες διατάξεις αρμονικής μετάβασης μεταξύ των προτιμησιακών καθεστώτων που εφαρμόζονται βάσει των εν λόγω κανονισμών και του πρωτοκόλλου 7

ότι το πρόσθετο πρωτόκολλο της ευρωπαϊκής συμφωνίας για τα κλωστοϋφαντουργικά προϊόντα, μεταξύ της Ευρωπαϊκής Κοινότητας και της Δημοκρατίας της Ουγγαρίας, τροποποιήθηκε για τελευταία φορά με την απόφαση 96/224/ΕΚ (3),

ΑΠΟΦΑΣΙΖΕΙ:

Άρθρο 1

Το πρωτόκολλο για την προσαρμογή των εμπορικών πτυχών της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας αφετέρου, προκειμένου να ληφθούν υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση και τα αποτελέσματα των γεωργικών διαπραγματεύσεων του Γύρου της Ουρουγουάης, περιλαμβανομένης της βελτίωσης του ισχύοντος προτιμησιακού καθεστώτος εγκρίνεται εξ ονόματος της Ευρωπαϊκής Κοινότητας.

Το κείμενο του πρωτοκόλλου επισυνάπτεται στην παρούσα απόφαση.

Άρθρο 2

1. Οι λεπτομερείς κανόνες για την εφαρμογή της παρούσας απόφασης θεσπίζονται από την Επιτροπή σύμφωνα με τη διαδικασία που προβλέπεται στο άρθρο 23 του κανονισμού (ΕΟΚ) αριθ. 1766/92 (4) ή, ανάλογα με την περίπτωση, σύμφωνα με τις σχετικές διατάξεις άλλων κανονισμών για την κοινή οργάνωση των αγορών, του κανονισμού (ΕΚ) αριθ. 3448/93 (5) ή του κανονισμού (ΕΚ) αριθ. 3066/95 (6).

2. Από τη θέση σε ισχύ της παρούσας απόφασης, οι κανονισμοί τους οποίους εκδίδει η Επιτροπή βάσει του άρθρου 8 του κανονισμού (ΕΚ) αριθ. 3066/95 και του κανονισμού (ΕΚ) αριθ. 656/98 για την υλοποίηση των παραχωρήσεων που περιλαμβάνονται στο πρωτόκολλο, θεωρείται ότι υπόκεινται στην παράγραφο 1 του παρόντος άρθρου.

Άρθρο 3

Ο πρόεδρος του Συμβουλίου προβαίνει, εξ ονόματος της Ευρωπαϊκής Κοινότητας, στην κατάθεση της κοινοποίησης που προβλέπεται στο άρθρο 6 του πρωτοκόλλου.

Λουξεμβούργο, 22 Οκτωβρίου 1998.

Για το Συμβούλιο

Ο Πρόεδρος

W. MOLTERER

(1) ΕΕ L 216 της 8.8.1997, σ. 1.

(2) ΕΕ L 90 της 25.3.1998, σ. 1.

(3) ΕΕ L 81 της 30.3.1996, σ. 264.

(4) ΕΕ L 181 της 1.7.1992, σ. 21 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 923/96 (ΕΕ L 126 της 24.5.1996, σ. 37).

(5) ΕΕ L 318 της 20.12.1993, σ. 18.

(6) ΕΕ L 328 της 30.12.1995, σ. 31 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 1595/97.